Damfrosk er en amfibieart som i Norge hittil bare er funnet i Arendal. Det gjennomføres vernetiltak for at arten skal overleve. I forbindelse med oppgaven å bevare det biologiske mangfoldet i Norge oppfordret daværende miljøvernminister Solheim i 2008 Arendal kommune til å påta seg et spesielt ansvar for denne arten. Det er gjennomført tiltak for å forbedre og sikre levekårene for denne arten.